CELEX: C2005/155/30
Language: et
Date: 2005-06-25 00:00:00
Title: Esimese astme kohtu 20. aprilli 2005. aasta otsus kohtuasjas T-211/03: Faber Chimica Srl versus Siseturu Ühtlustamise Amet (kaubamärgid ja tööstusdisainilahendused) (Ühenduse kaubamärk — Kujutismärgi Faber taotlus — Siseriiklike sõna- ja kujutismärkide NABER omaniku vastulause — Registreerimisest keeldumine)

25.6.2005   
            
            
               ET
            
            
               Euroopa Liidu Teataja
            
            
               C 155/15
            
         
      ESIMESE ASTME KOHTU
   
   20. aprilli 2005. aasta otsus
   kohtuasjas T-211/03: Faber Chimica Srl versus Siseturu Ühtlustamise Amet (kaubamärgid ja tööstusdisainilahendused) (1)
   
   (Ühenduse kaubamärk - Kujutismärgi Faber taotlus - Siseriiklike sõna- ja kujutismärkide NABER omaniku vastulause - Registreerimisest keeldumine)
   (2005/C 155/30)
   Kohtumenetluse keel: itaalia
   Kohtuasjas T-211/03: Faber Chimica Srl, asukoht Fabriano (Itaalia), esindajad advokaadid P. Tartuferi ja M. Andreano, v. Siseturu Ühtlustamise Amet (kaubamärgid ja tööstusdisainilahendused) (esindajad: M. Capostagno ja O. Montalto), teine menetluspool Siseturu Ühtlustamise Ameti apellatsioonikoja menetluses oli Industrias Quimicas Naber, SA Nabersa, asukoht Valencia (Hispaania), mille esemeks on hagi ameti neljanda apellatsioonikoja 19. märtsi 2003. aasta otsuse (asi R 620/2001-4) peale, mis puudutas vastulausemenetlust Faber Chimica Srl ja Industrias Quimicas Naber, SA Nabersa, vahel, tegi esimese astme kohus (teine koda), koosseisus: koja esimees J. Pirrung ning kohtunikud N. J. Forwood ja S. Papasavvas; kohtusekretär: vanemametnik J. Palacio González, 20. aprillil 2005 otsuse, mille resolutiivosa on järgmine:
   
               1.
            
            
               Tühistada Siseturu Ühtlustamise Ameti neljanda apellatsioonikoja 19. märtsi 2003. aasta otsus (asi R 620/2001-4) niivõrd, kui sellega rahuldatakse Hispaania sõnamärgi NABER omaniku vastulause.
            
         
               2.
            
            
               Jätta kohtukulud kostja kanda.
            
         
      (1)  ELT C 200, 23.8.2003.